b"\n_START_ARTICLE_\nJosep Maria Orts Aracil\n_START_SECTION_\nVida\n_START_PARAGRAPH_\nVa estudiar a la Universidad Complutense i va obtenint el premi extraordinari de llicenciatura atorgat per la RACAB. Tamb\xc3\xa9 s\xe2\x80\x99hi va doctorar sota la direcci\xc3\xb3 de Julio Rey Pastor amb un tractat sobre s\xc3\xa8ries trignom\xc3\xa8triques._NEWLINE_El 1921 \xc3\xa9s nomenat catedr\xc3\xa0tic d'An\xc3\xa0lisi matem\xc3\xa0tica a la Universitat de Santiago de Compostel\xc2\xb7la. El 1923 roman a Roma estudiant Estad\xc3\xadstica matem\xc3\xa0tica i C\xc3\xa0lcul de probabilitats, lloc on coneixer\xc3\xa0 i establir\xc3\xa0 una forta amistat amb Luigi Fantappi\xc3\xa8._NEWLINE_El 1931 obt\xc3\xa9 la c\xc3\xa0tedra d\xe2\x80\x99An\xc3\xa0lisi matem\xc3\xa0tica a la Universitat de Barcelona on romandr\xc3\xa0 fins a la seva jubilaci\xc3\xb3 el 1961._NEWLINE_En acabar la guerra civil, no va prendre el cam\xc3\xad de l'exili com altres matem\xc3\xa0tics catalans (Llu\xc3\xads Santal\xc3\xb3, Ernest Corominas, Pere Pi Calleja, etc.) sin\xc3\xb3 que, fins i tot, va ser nomenat sotsdirector del Instituto Jorge Juan de Matem\xc3\xa1ticas, creat pel nou r\xc3\xa8gim per substituir la Junta de Ampliaci\xc3\xb3n de Estudios, i dirigit nominalment per Julio Rey Pastor, tot i que aquest no va tornar d\xe2\x80\x99Argentina._NEWLINE_Va ser director del Seminari Matem\xc3\xa0tic de Barcelona des de 1939 i de la revista Collectanea Mathematica des de la seva fundaci\xc3\xb3. _NEWLINE_Va rebre la Gran Creu de l'Ordre d'Alfons X el Savi (1959) i va ser membre numerari de la RACAB des de 1944.\n_START_SECTION_\nPrincipals Obres\n_START_PARAGRAPH_\nLa seva obra va quedar plasmada en multitud d\xe2\x80\x99articles i mem\xc3\xb2ries publicats a la seva revista (Collectanea Mathematica), a les Mem\xc3\xb2ries de la RACAB, a la Revista Matem\xc3\xa1tica Hispano-Americana i a la Gaceta Matem\xc3\xa1tica."